Onthouding bou begrip | Netwerk24
Onthouding bou begrip
Die Aurora-alkohol-en-dwelm­sentrum in die stad bied jaarliks ’n Kick your Habit-veldtog aan waardeur mense uitgedaag word om vir ’n week ’n gewoonte te laat staan.
Gert Kruger, direkteur van Aurora, sê in ’n nuusverklaring dwelm- en alkohol-afhanklikheid het ’n destabiliserende invloed op Suid-Afrika se gemeenskap.
“Dit word dikwels in verband gebring met ander probleme in die gemeenskap, soos geweld­dadige misdaad, kinder­mishandeling, geslagsgeweld en die toename in MIV/vigs.”
Daarom word ’n bewus­makingsveldtog gehou om die publiek van dié kwessies in te lig, asook hoe moeilik dit is om alkohol- en dwelmmisbruik te strem. Die uitdaging, wat aanlyn aangebied word, het reeds begin en duur tot Sondag (28/06).
“Met die veldtog wil ons bewustheid deur ervaring bevorder. Ons daag individue uit om op te hou met iets wat hulle gereeld doen, of om ’n vorm van afhanklikheid te los. Dit kan kafeïen, tabak, sjokolade of selfs inkopies wees. Dit hang van elkeen af – kies iets wat vir jou belangrik of lekker is”.
Kontak Marietjie Landsberg by 083-450-4527 of stuur ’n e-pos na info@auroracentre.co.za.
Volg die veldtog op Aurora se Facebook-blad.